stanford-oval/wikipedia huggingface dataset:
Mats Sundin
Saavutuksia

Pelannut NHL:n tähdistöottelussa yhdeksän kertaa peräkkäin vuosina 1996, 1997, 1998, 1999, 2000, 2001, 2002, 2003, 2004
NHL:n kakkostähdistökentällisessä kausina 2001–2002, 2003–2004
Mark Messier Leadership Award 2008
Olympiakisojen tähdistökentällisessä 2002
MM-kisojen tähdistökentällisessä 1991, 1992, 1998, 2003
Toronto Maple Leafsin kautta aikain eniten maaleja ja pisteitä tehnyt pelaaja.
Tilastot > Kansainvälinen ura

| Arvokisat> Sijoitus | Arvokisat> Vuosi | Arvokisat> Joukkue | Arvokisat> Turnaus | Arvokisat> O | Arvokisat> M | Arvokisat> S | Arvokisat> Pist. | Arvokisat> RM |
| --- | --- | --- | --- | --- | --- | --- | --- | --- |
|  | 1988 | Ruotsi | Nuorten EM-kisat | 6 | 5 | 4 | 9 | 8 |
|  | 1989 | Ruotsi | Nuorten EM-kisat | 6 | 6 | 2 | 8 | 12 |
|  | 1990 | Ruotsi | Nuorten MM-kisat | 7 | 5 | 2 | 7 | 6 |
| 2. | 1990 | Ruotsi | MM-kisat | 4 | 0 | 0 | 0 | 0 |
| 1. | 1991 | Ruotsi | MM-kisat | 10 | 7 | 5 | 12 | 12 |
| 4. | 1991 | Ruotsi | Kanada-cup | 6 | 2 | 4 | 6 | 16 |
| 1. | 1992 | Ruotsi | MM-kisat | 8 | 2 | 6 | 8 | 8 |
| 3. | 1994 | Ruotsi | MM-kisat | 8 | 5 | 9 | 14 | 4 |
|  | 1996 | Ruotsi | World Cup | 4 | 4 | 3 | 7 | 4 |
| 5. | 1998 | Ruotsi | Olympialaiset | 4 | 3 | 0 | 3 | 4 |
| 1. | 1998 | Ruotsi | MM-kisat | 10 | 5 | 6 | 11 | 6 |
| 3. | 2001 | Ruotsi | MM-kisat | 2 | 0 | 1 | 1 | 2 |
| 5. | 2002 | Ruotsi | Olympialaiset | 4 | 5 | 4 | 9 | 10 |
| 2. | 2003 | Ruotsi | MM-kisat | 7 | 6 | 4 | 10 | 10 |
|  | 2004 | Ruotsi | World Cup | 4 | 1 | 4 | 5 | 0 |
| 1. | 2006 | Ruotsi | Olympialaiset | 8 | 3 | 5 | 8 | 4 |
| Aikuisten arvokisat yhteensä | Aikuisten arvokisat yhteensä | Aikuisten arvokisat yhteensä | Aikuisten arvokisat yhteensä | 79 | 43 | 51 | 94 | 80 |
Aiheesta muualla

mats-sundin.com (Arkistoitu – Internet Archive), virallinen sivusto
mapleleafs.com (Arkistoitu – Internet Archive), elämäkerta
tsn.ca (Arkistoitu – Internet Archive), kykyjenetsintäraportti ja tilastoja
NHL.com, pelaajaprofiili
jatkoaika.com, luonnehdinta
| 0 | 1 | 2 |
| --- | --- | --- |
| Edeltäjä: Calle Johansson Peter Forsberg Markus Näslund | Viking Awardin voittaja 1993, 1994 1997 2002 | Seuraaja: Mikael Renberg Peter Forsberg Markus Näslund |
| 0 | 1 | 2 |
| --- | --- | --- |
| Edeltäjä: Chris Chelios | Mark Messier Leadership Awardin voittaja 2008 | Seuraaja: Jarome Iginla |
Hb

Hb tarkoittaa seuraavia:
Harbor Airlines, IATA-koodi HB, lentoyhtiö
HB, englannin ilmauksesta hard-black, kynän kovuusaste
HB, suomalainen kristillinen metalliyhtye
hehtobarni, tunnus hb, pinta-alan yksikkö
Helsingfors Bågskyttar, HB, suomalainen urheiluseura
hemoglobiini, Hb, happea ja hiilidioksidia kuljettava punasolujen väriaine
halfback, HB, amerikkalaisen jalkapallon pelipaikka
HB-Betoniteollisuus Oy, suomalainen betonia valmistava yritys
HB, Sveitsin ja Liechtensteinin lentokoneiden kansallisuustunnus
Havnar Bóltfelag (myös HB Torshavn), färsaarelainen jalkapalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hb”, voi hakea sivunnimihaulla, laajalla sivunnimihaulla tai tekstihaulla.
Jeff Hanneman

| Jeff Hanneman |
| --- | --- |
 Jeff Hanneman vuonna 2009.
Henkilötiedot
Syntynyt: 31. tammikuuta 1964 Oakland, Kalifornia, Yhdysvallat
Kuollut: 2. toukokuuta 2013 (49 vuotta) Los Angeles, Kalifornia, Yhdysvallat
Ammatti:  muusikko
Muusikko
Aktiivisena:  1981–2013
Tyylilajit:  thrash metal
Soittimet:  kitara
Yhtyeet:  Slayer
Levy-yhtiöt:  American Recordings
  [ Muokkaa Wikidatassa ] [ ohje ]  
Jeffrey John ”Jeff” Hanneman (31. tammikuuta 1964 Oakland, Kalifornia – 2. toukokuuta 2013 Los Angeles, Kalifornia) oli yhdysvaltalainen kitaristi, joka soitti Slayer-yhtyeessä ja myös sävelsi sille.
Hanneman oli hyvin kiinnostunut sodasta. Hän keräili sotavälineitä vapaa-ajallaan. Monet hänen säveltämistään kappaleista käsittelevät sotaa, kuten esimerkiksi tunnetuimpiin Hannemanin sävellyksiin kuuluva Angel of Death, jonka sanoitukset käsittelevät Josef Mengelen tekemiä ihmiskokeita.
Vuoden 2011 alussa Hanneman joutui leikkaukseen saatuaan ilmeisesti hämähäkin puremasta oikeaan käteensä nekrotisoivan faskiitin, ihon ja lihaskerroksen välissä etenevän hengenvaarallisen infektion. Vaikka kitaristin uskottiin palautuvan täydellisesti, hän ei voinut soittaa pian tapahtuneen jälkeen alkaneella Australian kiertueella. Jotta keikkoja ei olisi tarvinnut perua, Hannemanin korvasi Exodus-kitaristi Gary Holt. Holtin lähdettyä palatakseen oman yhtyeensä kiertueelle, uudeksi sijaiseksi ilmoitettiin Cannibal Corpse -yhtyeen kitaristi Pat O’Brien, joka soitti Euroopan-kiertueen loppuun asti. Hanneman palasi lavalle 24. huhtikuuta soittamaan kaksi encore-kappaletta.
Vuoden 2012 toukokuussa Slayer ilmoitti, että Jeff Hanneman ei voi osallistua tuleville touko- ja kesäkuun keikoille Euroopassa ja Britanniassa kätensä vuoksi. Jeffiä tuurasi kiertueella Gary Holt.
Hanneman kuoli 2. toukokuuta 2013. Yhtyeen jäsenten mukaan kuolinsyy oli alkoholin aiheuttama maksakirroosi. Hanneman oli kuollessaan 49-vuotias.
Soittimet ja välineet

Vaikka Jeff Hannemanilla on nimikkosarja ESP:n valmistamia kitaroita, hän oli tunnettu Jackson-kitaroiden käyttäjä. Näkyvimmin Hannemanin käytössä vuosien ajan lienee ollut Jackson Custom Shop Soloist, joka on varustettu kahdella EMG:n mikrofonilla sekä koristeltu Oakland Raidersin, Dead Kennedysin ja Slayerin logotarroilla. Hanneman soitti myös ESP-kitaroilla, jotka oli varustettu niin ikään EMG:n valmistamilla mikrofoneilla.
Jeff Hanneman käytti mielellään vanhoja 1980-luvun Marshall-vahvistimia, mallinimeltään JCM-800. Esivahvistimet olivat merkiltään Marshall JMP-1, ja niihin oli kytketty Bossin ekvalisaattorit.
Soittimet ja välineet > ESP:n nimikkosarja

ESP Jeff Hanneman Urban
ESP LTD JH-600 BK
ESP LTD Jeff Hanneman signature
ESP LTD JH200
Aiheesta muualla

Wikimedia Commonsissa on kuvia tai muita tiedostoja aiheesta .
Jeff Hannemanin muistokirjoitus Helsingin Sanomissa
Leena Peisa

| Leena Peisa> Henkilötiedot |
| --- | --- |
Syntynyt: 16. maaliskuuta 1979 (ikä 45)
Ammatti:  muusikko
Muusikko
Taiteilijanimi:  Awa, Lende Mielihyvä, Lenja
Aktiivisena:  1994–2012, 2015–
Tyylilajit:  hard rock heavy metal shock rock rock punk rock
Soittimet:  koskettimet, laulu
Yhtyeet:  Dingo (2018–)   Sampsa Astala ja Qma (2015–)  Lordi (2005–2012) Dolchamar (2003–2005) Punaiset Messiaat (1994–1997)
Levy-yhtiöt:  Sony BMG
  [ Muokkaa Wikidatassa ] [ ohje ]  
Leena Maria Peisa (s. 16. maaliskuuta 1979 Vantaa) on suomalainen kosketinsoittaja ja laulaja. Hän soittaa Dingossa kosketinsoittimia. Aiemmin Peisa on soittanut yhtyeissä Dolchamar, Punaiset Messiaat ja Lordi.
Punaiset Messiaat -yhtyeessä hänen taiteilijanimensä oli Lende Mielihyvä ja Dolchamarissa Lenja. Kuuluisuuteen hän nousi Lordi-yhtyeessä, taiteilijanimellä Awa (Lady Awa de Paysant). Hän toimi yhtyeissä myös taustalaulajana.
Elämä

Leena Peisa syntyi Vantaalla, mutta asui lapsuutensa Porvoossa. Hän on soittanut lapsesta lähtien ja meni kuusivuotiaana musiikkiopistoon. Yhtyeissä soittaminen alkoi 15-vuotiaana. Peisa soitti koskettimia Punaiset Messiaat -yhtyeen kolmella albumilla vuosina 1995–1997.
Peisa alkoi opiskella vuonna 2000 Helsingin yliopistossa sosiaalipolitiikkaa. Opiskeluidensa vuoksi Peisa joutui eroamaan yhtyeistä, joissa hän tuolloin vaikutti. Pro gradu -työtä tehdessään hän pääsi töihin Sosiaali- ja terveysturvan keskusliittoon ja siirtyi sieltä Erilaisten oppijoiden liittoon tapahtumanjärjestäjäksi.
Peisa soitti Dolchamar-yhtyeen albumilla Rebela Sono vuonna 2005.
Vuonna 2005 Peisa tapasi vanhan tuttavansa Arska Tiaisen, jonka kanssa hän oli tehnyt yhteistyötä vaikuttaessaan porvoolaisissa yhtyeissä. Tiainen esitteli Peisan Sampsa Astalalle ja myöhemmin Astala pyysi Peisaa liittymään Lordi-yhtyeen kosketinsoittajaksi. Peisa liittyi yhtyeeseen syksyllä 2005.
Awa erosi Lordi-yhtyeestä heinäkuussa 2012. Peisa tapasi miesystävänsä Cosimon vuonna 2006 Lordin Euroopan kiertueella, ja he asuivat yhdessä Italiassa, kunnes erosivat vuonna 2015 ja Peisa muutti takaisin Helsinkiin. Sen jälkeen Peisa liittyi soittamaan koskettimia muutamia singlejä julkaisseessa Sampsa Astala ja Qma -yhtyeessä, mutta soittaa myös muissa projekteissa. Sampsa Astala oli aiemmin Lordin rumpali.
Peisa liittyi helmikuussa 2018 Dingoon kosketinsoittajaksi.
Diskografia

Punaiset Messiaat: Back In Bu$ine$$ (1995) (kosketinsoittimet, taustalaulu)
Punaiset Messiaat: Lemmentykki (1996) (kosketinsoittimet, taustalaulu)
Punaiset Messiaat: Älä osta; varasta (1997) (kosketinsoittimet, taustalaulu)
Dolchamar: Rebela Sono (2005) (kosketinsoittimet, taustalaulu)
Lordi: The Arockalypse (2006) (kosketinsoittimet, taustalaulu)
Lordi: Deadache (2008) (kosketinsoittimet, taustalaulu)
Lordi: Babez For Breakfast (2010) (kosketinsoittimet, taustalaulu)
Dingo: Tähtenä taivaalla (2018) (kosketinsoittimet, taustalaulu)
Leena Peisa Awa-maskissa Lordin keikalla vuonna 2010.
Hammarby Hockey

| Hammarby Hockey |
| --- | --- |

Perustettu:  1889
Kaupunki:   Tukholma
Kotiareena:  SDC-hallen
– kapasiteetti:  850
Sarjataso:  Division 1
Värit:           
Toimitusjohtaja:   Robert Grääs
Päävalmentaja:   Filip Algeman
Mitalit
Kultaa:  8 (1932, 1933, 1936, 1937, 1942, 1943, 1945, 1951)
Hopeaa:  8 (1922, 1931, 1934, 1935, 1938, 1944, 1953, 1955)
Infobox OKVirheellinen NIMI-arvo: 
Hammarby Hockey oli ruotsalainen jääkiekkoseura ja Hammarby IF:n jääkiekkojaosto. Seura on perustettu jo vuonna 1889, mutta jääkiekkotoiminnan se aloitti vasta vuonna 1921. Vuonna 2008 jääkiekkojaosto ajautui konkurssiin. Hammarby on voittanut jääkiekossa Ruotsin mestaruuden yhteensä kahdeksan kertaa ja napannut hopeaa yhtä monesti. Joukkue on pelannut Ruotsin pääsarjatasolla 42 kautta, viimeksi kaudella 1984–1985.
Joukkue kaudella 2021-2022

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 30 |  | Marcus Due-Boje (A) | L | 2021 | Haninge, Ruotsi |  |
| 57 |  | Oscar Walldén | L | 2021 |  |  |
|   |  | Philip Nilsson | L | 2022 |  |  |
|   |  | Elliot Vall Hallin | L | 2022 |  |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 3 |  | Tim Henriksson | L | 2021 | Valbo, Ruotsi |  |
| 4 |  | Calle Wäng | R | Laina | Södertälje, Ruotsi |  |
| 6 |  | Jens Westerdahl | L | 2021 | Sundbyberg, Ruotsi |  |
| 8 |  | Tim Welin | L | Laina |  |  |
| 17 |  | Simon Pousette | L | 2021 |  |  |
| 27 |  | Rasmus Lindgren | R | 2021 |  |  |
| 71 |  | Axel Åström | L | 2021 | Tukholma, Ruotsi |  |
|   |  | Philip Fridh | R | 2022 |  |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 7 |  | Emil Broed | L | VLH | 2021 | Tukholma, Ruotsi |
| 10 |  | Emil Leijon | L | H | 2021 |  |
| 12 |  | Marcus Pedersen | R | LH | Laina | Tukholma, Ruotsi |
| 14 |  | Emil Mäki | L | LH | 2021 |  |
| 26 |  | Robin Kokkonen | L | LH | 2021 | Tukholma, Ruotsi |
| 27 |  | William Gustavsson | R | KH / OLH | 2021 |  |
| 38 |  | Casper Siösteen | L | KH / VLH | 2021 |  |
| 81 |  | Oliver Karlström | L | OLH | Juniori |  |
| 85 |  | Herman Åstrand | L | H | 2021 | Gävle, Ruotsi |
| 91 |  | Andreas Andersson | L | KH / VLH | 2021 | Örnsköldsvik, Ruotsi |
|   |  | Sammy Andersson | R | OLH | 2022 |  |
|   |  | Oliver Dufåker | L | H / P | 2022 | Luulaja, Ruotsi |
|   |  | William Ehn | L | KH | 2022 |  |
|   |  | Linus Lindahl | L | OLH | 2022 |  |
|   |  | Jesper Skogström | L | KH / VLH | 2022 | Tukholma, Ruotsi |
Joukkue kaudella 2021-2022 > Joukkueenjohto

Päävalmentaja: Filip Algeman
Apuvalmentaja: Tobias Jansson
Videovalmentaja: Björn Josdahl
Huoltopäällikkö: Robert Gustafsson
Huoltopäällikkö: Bo Mårtensson
Toimitusjohtaja: Robert Grääs
Lähde: EliteProspects
Replika

Babbagen koneen replika.
Replika on jonkin laitteen kopio. Se muistuttaa esikuvaansa ulkoisesti, mutta teknisesti se voi olla ajanmukainen. Esimerkiksi Pedersen polkupyörässä voi olla nykyaikaisia osia ja liitoksia, mutta rungon malli ja mittasuhteet ovat peräisin alkuperäisestä 1800-luvun lopun pyörästä.
Replika voidaan tehdä myös laitteesta, jota ei oikeasti koskaan tehty, esimerkkinä Charles Babbagen differenssikone. Kyseessä oli mekaanisen laskukoneen suunnitelma. Kone rakennettiin kokeilumielessä alkuperäisten piirustusten mukaan 1980-luvulla. Koeajossa kone toimi täydellisesti. Se on näytteillä Lontoon Science Museumissa.
Olhavan piiri

Olhavan piirin vaakuna
Olhavan piirin sijainti Leningradin alueen kartalla.
Piirin kunnat
Olhavan piiri (ven. Во́лховский райо́н, Volhovski raion) on paikallinen itsehallintoalue Leningradin alueella Venäjällä. Piiri on perustettu vuonna 1927. Sen pinta-ala on 5 016 neliökilometriä ja asukkaita on 95 200 henkeä.
Sijainti ja luonto

Olhavan piiri sijaitsee Laatokan eteläpuolella Olhavajoen molemmin puolin. Pohjoisessa se rajoittuu Leningradin alueen Lotinapellon, idässä Tihvinän, etelässä Kirišin ja lännessä Kirovskin piireihin.
Olhavan lisäksi muita suuria jokia ovat Laatokkaan laskevat Säsjoki ja Paksujoki.
Historiaa

Olhavan ja Ladožkajoen yhtymäpaikassa sijaitsee Staraja Ladoga, joka oli yksi Venäjän ensimmäisistä kaupungeista. Olhavajokea pitkin on kulkenut viikinkien idäntie. Keskiajalla seutu kuului Novgorodin Vatjan ja Äänisen viidenneksiin. 1700-luvun alussa siitä tuli osa Pietarin lääniä.
Hallinto

Piirin hallinnollinen keskus on Olhavan kaupunki. Lisäksi siihen kuuluvat Sjasstroin ja Uuden Laatokan kaupungit sekä 12 maalaiskuntaa: Berežki, Hvalovo, Issad, Kiselnja, Koltšanovo, Paša, Potanino, Selivanovo, Sviritsa, Usadištše, Staraja Ladoga ja Vyndin Ostrov.
Piirin päämies on Jevgeni Gorbatšov, piirihallinnon päämies Aleksei Savinov.
Talous

Piirissä on selluloosa- ja paperi-, metalli-, kemian, puunjalostus- ja elintarviketeollisuutta. Maatalous on keskittynyt maidon ja lihan tuotantoon sekä perunan ja vihannesten viljelyyn.
Liikenne

Olhavan piirin kautta kulkee Pietarin ja Murmanskin välinen rautatie, josta Olhavan kaupungissa haarautuvat radat Vologdaan ja Tšudovoon. Piirin läpi kulkee myös Pietarin ja Murmanskin välinen maantie, josta haarautuu Uuden Laatokan luona autotie Tihvinään ja Vologdaan.
Kulttuuria ja nähtävyyksiä

Seudun huomattavin nähtävyys on Staraja Ladogan museoalue.
Aiheesta muualla

Kuvia tai muita tiedostoja aiheesta Olhavan piiri Wikimedia Commonsissa
Olhavan piirin sivusto (venäjäksi)
Olhavan piiri Leningradin alueen sivustolla (venäjäksi)
Olhavan piiri Leningradin alueen kulttuuri -tietosanakirjassa (Arkistoitu – Internet Archive) (venäjäksi)
Pyhän Yrjön kirkko Staraja Ladogan linnoituksessa
Olhavan vesivoimalaa
Levottomat

| Levottomat |
| --- | --- |

Ohjaaja:  Aku Louhimies
Käsikirjoittaja:  Aleksi Bardy
Tuottaja:  Markus Selin
Säveltäjä:  Leri Leskinen
Kuvaaja:  Mac Ahlberg
Leikkaaja:  Samu Heikkilä
Pääosat:  Mikko Nousiainen   Laura Malmivaara   Irina Björklund   Petteri Summanen   Matleena Kuusniemi   Valtteri Roiha
Valmistustiedot
Valmistusmaa:   Suomi
Tuotantoyhtiö:  Solar Films
Ensi-ilta:   28. tammikuuta 2000
Kesto:  111 min
Alkuperäiskieli:  suomi
Seuraaja:  Minä ja Morrison
Aiheesta muualla
IMDb 
Elonet
AllMovie
Infobox OKNimi-testi OK: 
Levottomat on Aku Louhimiehen ohjaama elokuva, joka sai ensi-iltansa vuonna 2000. Levottomat nousi julkisuuteen suuren kohun siivittämänä elokuvassa esiintyneen runsaan seksin vuoksi. Elokuva oli yksi Suomen katsotuimmista elokuvista julkaisuvuotenaan. Samu Heikkilä palkittiin elokuvasta parhaan leikkauksen Jussi-palkinnolla vuonna 2001.
Elokuva kertoo yhden illan juttuja harrastavasta Arista, jolle mikään ei tunnu miltään, ja hänen ystäväpiiristään, joka viettää nuoruutensa viimeistä vapaata kesää. Elokuvalle julkaistiin kaksi jatko-osaa, joilla ei kuitenkaan Louhimiehen mukaan ole muuta yhteistä Levottomien kanssa kuin sama markkinointinimi.
Juoni

Elokuva kertoo ambulanssilääkäri Arista (Mikko Nousiainen), joka harrastaa yhden illan juttuja. Ari ei tapaa kohtaamiaan naisia toista kertaa, koska pelkää, että sitoutuminen johtaa toisen satuttamiseen. Hänestä ei tunnu miltään. Uimarannalla Ari tapaa Tiinan (Laura Malmivaara), joka ihastuu Ariin, ja painostaa Arin tapaamaan hänet toistamiseen. He alkavat seurustella lähes Arin huomaamatta, ja pian Tiina esittelee Arin omille ystävilleen Ilonalle (Matleena Kuusniemi) ja Hanna-Riikalle (Irina Björklund) sekä heidän poikaystävilleen, Stigille (Petteri Summanen) ja Rikulle (Valtteri Roiha). Ystävykset alkavat viettää nuoruutensa viimeistä vapaata ja huoletonta kesää.
Rooleissa

| 0 | 1 | 2 |
| --- | --- | --- |
|  Mikko Nousiainen  | … |  Ari   |
|  Laura Malmivaara  | … |  Tiina   |
|  Petteri Summanen  | … |  Stigi   |
|  Matleena Kuusniemi  | … |  Ilona   |
|  Valtteri Roiha  | … |  Riku   |
|  Irina Björklund  | … |  Hanna-Riikka   |
|  Samuli Edelmann  | … |  Roope   |
|  Vilma Melasniemi  | … |  Piia   |
|  Eija Nousiainen  | … |  Arin äiti   |
|  Jaana Järvinen  | … |  Helena   |
|  Pertti Sveholm  | … |  Pera   |
|  Niina Kurkinen  | … |  Päivi   |
|  Kirsi Tarvainen  | … |  Tipi   |
|  Wanda Dubiel  | … |  Tupu   |
Vastaanotto > Katsojamäärä

Elokuva sai teattereissa 290 000 katsojaa ja sen televisioensi-ilta vuonna 2002 yli 900 000 katsojaa. Elokuva oli yksi Suomen katsotuimmista elokuvista julkaisuvuotenaan.
Vastaanotto > Kohu

Elokuvan seksikohtaukset herättivät julkaisuvuonna kohua ja paheksuntaa. Antti Lindqvist kirjoitti Katso-lehdessä, että elokuvassa oli eniten alastomuutta ja seksiä sitten Lauri Törhösen Riisumisen (1986). Joitakin arvostelijoita ärsytti markkinoinnissa käytetty rinnastus elokuvaan Käpy selän alla, sillä he pitivät Levottomia köykäisempänä. Ylen kesäkinossa 2013 elokuvaa kuitenkin pidettiin ”rohkeana ja tuoreena kuvauksena oman aikansa nuorista rakkauden etsijöistä”.
Tuottaja Markus Selin totesi vuonna 2015 olevansa tyytyväinen siihen, että elokuva on säilyttänyt shokkiarvonsa eikä vielä vuosia ilmestymisensä jälkeenkään näytä "häveliäältä". Elokuvasäätiön toimitusjohtaja Jouni Mykkänen sanoi elokuvavuoden avajaispuheessaan 2001 elokuvan olleen suurelle osalle katsojista ”hätkähdyttävä”. Vuonna 2003 Jörn Donner piti omien elokuviensa seksikohtauksia kesyinä verrattuna Levottomiin.
Antti Alasen mukaan Arin hahmon kautta Levottomat käsittelee 1990-luvun sinkkuelämää, osin tarkoituksettomasti. Hän sanoo, että ”alastomuuden kuvaus koettiin Levottomissa uutena ja rohkeana, vaikka tämäkään ei ollut tekijöiden tarkoitus”. Poikkeuksellista oli roolihahmojen kokoalastomuus. Alastomuudesta tuli yksi elokuvan suosion syistä, vaikka sekään ei Alasen mukaan ollut laskelmoitua.
Vastaanotto > Kriitikoiden arviot

Film-o-holicin arvostelussa Juha Rosenqvist moitti elokuva tarinaa pintapuoliseksi ja niin kiiltokuvamaiseksi, että ”ennemminkin kyse on onnettomista nuorista kuin levottomista”. Hän piti seksuaalisuutta elokuvan pelastuksena. MTV3:n arvostelussa Tuuve Aro sanoi, että Louhimiehen kerronta ”keinuu lämminsävyisen kuvauksen tahtiin kuin juhannusvalssi”, mutta elokuvaa raskauttaa sen pituus. Vaikka elokuvassa onkin kyse seksuaalisuudesta, hänen mukaansa seksiä on liikaa ja ”alasti kekkalointi muuttuu jossain vaiheessa tahattoman koomiseksi”. Hänen mukaansa elokuvassa on ”vahvasti läsnä nuoruuden kiihkeys ja kaipuu, kesän kauneus ja hetkellisyys”. Helsingin Sanomien Nyt-liitteen arvostelussa Jussi Karjalainen kirjoitti: ”Levottomat on ripeä, nopea ja oikeista asioista tiivistä dialogia suoltava nuorison ja nuorten aikuisten elokuva, joka mättää lähinnä vain siinä, että se ei aina tunnu uskottavalta.” Hänen mukaansa elokuva määritti sen hetken rajat seksin käsittelylle valtavirran elokuvissa.
Imagessa 12/2015 elokuvaa kutsuttiin sukupolvikokemukseksi.
Vuoden 2021 televisioesityksen ennakkoarviot olivat varauksellisia. Helsingin Sanomien Martta Kaukonen antoi elokuvalle yhden tähden viidestä: ”Päähenkilö tiivistää katsojan tuntemukset Aku Louhimiehen draamaa kohtaan pohtiessaan, ettei mikään tunnu miltään.” Hufvudstadsbladetin Krister Uggeldahl antoi kaksi tähteä, luonnehti elokuvaa pinnalliseksi ja piti Turun kesäisiä maisemia elokuvan herkkuna.
Vastaanotto > Palkinnot

Levottomat sai kaksi Jussi-palkintoa: Samu Heikkilälle myönnettiin leikkaus-Jussi ja Leri Leskiselle erikois-Jussi elokuvan tunnuslaulusta ja musiikista.
Aiheesta muualla

Solar Filmsin Levottomat-tietosivusto
Bardy, Aleksi: Elokuvakouluelokuvaa mainstream-yleisölle eli Levottomat-elokuvan käsikirjoituksen taiteelliset päämäärät. Arkistoitu 21.12.2015. Viitattu 21.12.2015.
Levottomien kuvauksissa Yle: Elävä Arkisto. Viitattu 20.2.2016.
Tässä elokuvan kohtauksessa koko ystäväpiiri on koolla. Vasemmalta Ari (Mikko Nousiainen), Tiina (Laura Malmivaara), Stigi (Petteri Summanen), Ilona (Matleena Kuusniemi), Riku (Valtteri Roiha) ja Hanna-Riikka (Irina Björklund).
HBOS

| HBOS PLC |
| --- | --- |

Yritysmuoto:  pörssiyhtiö
Osake:  LSE: HBOS
Perustettu:  2001
Toimitusjohtaja:  Andy Hornby
Avainhenkilöt:  Dennis Stevenson, hall. pj. Andy Hornby, toimitusjohtaja
Kotipaikka:  Edinburgh, Skotlanti
Toiminta-alue:  maailmanlaajuinen
Toimiala:  vakuutus, rahoitus
Tuotteet:  vakuutukset ja rahoituspalvelut
Liikevaihto:  21,3 mrd. puntaa (2007)
Liikevoitto:  5,1 mrd. puntaa (2007)
Nettotulos:  4,1 mrd. puntaa (2007)
Henkilöstö:  72 000milloin?
Tytäryhtiöt:  Bank of Scotland plc HBOS Australia HBOS Insurance & Investment Group Ltd. BankWest
Kotisivu:  hbosplc.com
Infobox OKVirheellinen NIMI-arvo: 
HBOS plc, myös Halifax Bank of Scotland (LSE: HBOS) on brittiläinen pankki, joka syntyi vuonna 2001 kahden pankin, Halifaxin ja Bank of Scotlandin fuusion seurauksena.
HBOS on Ison-Britannian suurin talletuspankki ja kiinnitysluotottaja. Yritys hallitsee 139 miljardin punnan talletusvaroja ja sillä on noin 22 miljoonaa asiakasta. Yrityksen vuoden 2006 lopussa päättyneen tilikauden nettoliikevaihto oli 22,7 miljardia puntaa ja taseen loppusumma 591 miljardia puntaa. HBOS:in henkilöstö koostuu keskimäärin 72 000 työntekijästä 1 100 toimipisteessä.
Pankin päätoimialoja ovat vähittäispankkitoiminta, jota pankki harjoittaa Skotlannissa nimellä Bank of Scotland ja muualla maailmassa nimellä Halifax. Lisäksi pankki omistaa australialaisen BankWest-nimisen pankin.
Subprime-kriisin myötä Lloydsin käsiin

Syksyllä 2008 HBOS joutui vaikeuksiin maailmanlaajuisen subprime-kriisin myötä. Ongelmat johtivat lopulta siihen, että 17. syyskuuta 2008 Britannian johtava finanssikonserni Lloyds TSB teki yrityksestä noin 12 miljardin punnan arvoisen ostotarjouksen (232 penceä per osake). Kauppa maksetaan kokonaan osakkeilla, suhteessa 0,83 Lloydsin osaketta yhtä HBOSin osaketta kohti. HBOSin osake oli vielä marras-joulukuussa 2007 liki 1 000 pencen arvoinen, josta se laski alle kahteen sataan syyskuun 2008 puoliväliin mennessä (markkina-arvo syyskuussa 2008 8,9 mrd. vrt. 27,8 mrd. maaliskuussa 2007). Lloydsin osakkeen muutos vastaavalla ajanjaksolla oli 600:sta noin 250:aan.
Uusi pankki tulee hallitsemaan muun muassa noin 28 prosenttia Britannian asuntoluottomarkkinoista ja 200 miljardin talletuksillaan noin puolta kaikista saarivaltion talletuksista. Yhdistymishanke ei olisi ollut käytännössä mahdollinen, ellei pääministeri Gordon Brown olisi luvannut ohittaa kilpailusäännöksiä.
Yhtiöiden yhteenlaskettu henkilöstömäärä 139 000 tulee pienenemään rajusti yhdistymisen myötä. Lloyds arvioi, että synergiaetujen avulla voidaan päästä yli miljardin punnan kustannussäästöihin vuoteen 2011 mennessä. Lloydsin nykyiset osakkeenomistajat hallitsevat yhdistymisen jälkeen 56 prosentin osuutta uudesta finanssikonsernista.
Aiheesta muualla

HBOS plc:n verkkosivut (Arkistoitu – Internet Archive) (englanniksi)
Pääkonttori Edinburghissa
Halifaxin konttori Länsi-Yorkshiren Halifaxissa